নিজস্ব প্রতিবেদন: ইস্ট-ওয়েস্ট মেট্রোর সুড়ঙ্গ এগিয়ে চলছে, তার সঙ্গেই উঠে আসছে 'পুরনো কলকাতা'। হাওড়া ময়দান এলাকায় মিলেছিল কামানের গোলা, জাহাজের বড় বড় টুকরো। এবার স্ট্যান্ড রোডে ৪০ ফিট নীচে থেকে মিলল কাঠের লগ। ইতিহাসের আরও এক অজানা অধ্যায়।  টানেলের জন্য স্ট্র্যান্ড রোডের তলায় মেশিন ঢুকতেই বাঁধা। কিসে যেন আটকে যাচ্ছে মেশিন! এত নীচে কিসের বাঁধা! চমকে ওঠেন মেট্রো কর্মীরা। মিলল ৪০ ফুট তলায় কাঠের লগ। দেখতে অবিকল রেলওয়ে স্লিপারের মতো!   পাশেই চক্র রেলের লাইন। সেখান থেকেই কি এসেছে এই কাঠের টুকরো গুলি? তা হলেও ৪০ ফুট নীচে নীচে রেলওয়ে স্লিপার! বিশেষজ্ঞরা বলছেন, গঙ্গার ধারে শহর গড়েছিলেন ইংরেজরা। তখন গঙ্গার পাড় মজবুত করতে পোঁতা হয়েছিল এই কাঠের লগ গুলি। 
ভাঙন থেকে যা একদিন বাঁচিয়েছিল শহরকে। কয়েকদিন আগে হাওড়া ময়দানে মাটির তলা থেকে মিলেছিল কামানের গোলা, জাহাজের খণ্ডাংশ। এবার গঙ্গার পূর্ব পাড়ে উঠে এল কলকাতার পুরনো ইতিহাস।